Svartbrynugle

Svartbrynugle (Aegolius harrisii) er en ugle i slekten
Aegolius.

Beskrivelse 
Den er en liten og tettbygd ugle med kort hale og brede vinger, ca. 23 cm lang og 130 g.  Den er sort på oversiden med hvite flekker på vingene. Undersiden er ensfarget lys, og halen er brun med to flekkede hvite bånd. Hodet er stort, den har gule øyne og lyst ansiktsspeil med sort kant.

Habitat og utbredelse 
Svartbrynuglen lever i åpne skoglandskap i høylandene i Sør-Amerika fra Colombia sør og øst til Peru, nordlige Argentina og nordvestlige Paraguay.  Utbredelsesområdet er delt i to av Amazonasbassenget, hvor den ikke kan leve.

Levevis 
Den er nattaktiv, og jakter på gnagere og andre små pattedyr, men kan også ta fugler og insekter.  Reiret legges i et hull i et tre.

Inndeling 
Inndelingen følger Taxonomy in Flux og er i hovedsak basert på Wink et al. (2008) og Fuchs et al. (2008b). Underfamilien er delt i ni slekter og en underslekt. En art antas å være utdødd.

Norske navn på artene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offisielle navn, men antas å være beskrivende.

 Strigiformes, ugler
 Strigidae, uglefamilien 
 Surniinae, (svaleugler)
 Aegolius
 A. funereus, perleugle
 A. acadicus, slipeugle
 A. gradyi, bermudaperleugle (†)
 A. ridgwayi, kanelugle
 A. harrisii, svartbrynugle

Referanser

Eksterne lenker 
 

 Svartbrynugle på owlpages.com

Ugler
Fugler formelt beskrevet i 1849
Argentinas fugler
Bolivias fugler
Brasils fugler
Colombias fugler
Ecuadors fugler
Paraguays fugler
Perus fugler
Uruguays fugler
Venezuelas fugler